**Koncepcia vydávania TOKIA**

 **periodika SAŠŠ a o.z. Kalokagatia na Slovensku**

Približne pred štvrťstoročím začal vychádzať informačný časopis školského športu pod jednoduchým názvom SPRAVODAJ.

Najskôr „z dielne“ organizačného výboru olympiády detí a mládeže KALOKAGATIA a neskôr ako periodikum Slovenskej asociácie športu na školách a o.z. Kalokagatia na Slovensku. Aj jeho názov sa priebežne menil - podľa mesta, v ktorom sa mali konať najbližšie letné olympijské hry (nápad Prof. Vladimíra Černušáka).

V obsahu dominujú informácie, výsledky, komentáre, ale aj príspevky metodického charakteru, profily úspešných športovcov – s cieľom posilniť a na báze olympizmu zjednocovať slovenský školský šport a ľudí v ňom pôsobiacich. Možno povedať, že časopis školského športu (v súčasnosti TOKIO) si splnil svoju „historickú“ úlohu, no nové úlohy si žiadajú aj nové prístupy k jeho tvorbe, predovšetkým aktualizovať obsah v jednotlivých rubrikách (tie si vyžadujú len minimálne zmeny) a hlavne posilniť rady jeho tvorcov - redakčnú radu, prípadne kolektív dopisovateľov.

**. . .**

**Koncepcia TOKIA do roku 2020:**

Názov: TOKIO 2020

Vydavateľ: SAŠŠ a o.z. Kalokagatia na Slovensku v spolupráci s MŠVV a Š SR a SOV

Školský rok: 2017/2018

Periodicita: Dvojmesačník (v elektronickej podobe)

Počet strán: 12-16

Obsah – pravidelné rubriky

Prvá strana - úvodník na aktuálnu tému, môže byť nahradený aj aktuálnou informáciou o zasadnutiach orgánov SAŠŠ

-novinkou by mala byť dominantná fotografia s najvýznamnejšieho podujatia uplynulého obdobia, ale aj avízo obsahu nasledujúcich strán

Z domácich šampionátov - informácie a komentáre, zo školských M-SR doplnené vyjadreniami organizátorov i priamych účastníkov pri minimalizovaní výsledkovej časti. Tie sú zverejňované komplexne na webovej stránke SAŠŠ.

 - novinkou je tvorba tejto rubriky, kde zodpovednosť za ňu preberajú tí členovia red. rady, na území kraja, ktorého sa to či ono podujatie koná.

Naši v zahraničí - informácie o účinkovaní našich reprezentantov v zahraničí, komentár o dosiahnutých výsledkoch. Viac pozornosti venovať návratu do histórie našich účastí, ale aj postrehom z návštevy konkrétnych krajín, ktorých v využitie by bolo aktuálne aj u nás.

- novinkou je, že podklady do tejto rubriky dodajú vedúci výprav.

Na olympijskej vlne - obsah v podstate môže zostať aj s uplatnením spolupráce s Klubom Fair play SOV – RYTIERI SLOVENSKÉHO ŠPORTU (propagovanie športových vzorov). Ťažiskom naďalej zostávajú špecifické ponuky SAŠŠ z oblasti olympijskej výchovy.

Na linke Kalokagatia - aktuálna téma vždy v rokoch konania olympiády detí a mládeže Kalokagatia - prináša aktuálne informácie z jej prípravy, rozhovory na aktuálnu tému a podobne

Z každého rožka troška - patrí k najčítanejším častiam periodika a aj v budúcnosti by tomu tak mohlo byť

- novinkou (predpokladá sa) budú drobné zaujímavosti z regiónu Slovenska, ktoré by boli „na bedrách“ členov redakčnej rady z Krajských klubov SAŠŠ.

Vzdelávanie – zásadnou novinkou bude zverejňovanie zaujímavých častí obsahu vzdelávania na úkor informácií o ich organizačnom zabezpečení a priebehu.

Nové rubriky si vyžaduje aj stále rozširujúci sa záber Slovenskej asociácie športu na školách. V niektorých prípadoch však možno novonavrhované rubriky vtesnať už do existujúcich. To v prípade, že nebudú dostatočne zásobené podkladovými materiálmi. Z tohto pohľadu návrh predpokladá zaradenie:

1. AKTUÁLNY ROZHOVOR – AKTUÁLNY MIKROPROFIL (možno spojiť so životným jubileom konkrétnej osobnosti)
2. Športom proti drogám (prípadne všeobecnejšie ŠPORTOM PROTI NEŽIADUCIM JAVOM)
3. Z kuchyne športov kalendára – technickej komisie (napríklad zmeny a novinky v pravidlách)
4. METODIKA – v prípade dosiahnutia pravidelnosti zaradiť túto časť ako špeciálnu prílohu
5. Rubrika mladých autorov

*Návrh predkladá : Anton Javorka*